CELEX: C2004/156/16
Language: fi
Date: 2004-06-12 00:00:00
Title: Asia C-191/04: Euroopan yhteisöjen komission 26.4.2004 Ranskan tasavaltaa vastaan nostama kanne

12.6.2004   
            
            
               FI
            
            
               Euroopan unionin virallinen lehti
            
            
               C 156/8
            
         Euroopan yhteisöjen komission 26.4.2004 Ranskan tasavaltaa vastaan nostama kanne
   (Asia C-191/04)
   (2004/C 156/16)
   Euroopan yhteisöjen komissio on nostanut 26.4.2004 Euroopan yhteisöjen tuomioistuimessa kanteen Ranskan tasavaltaa vastaan. Kantajan asiamiehet ovat A. Bordes ja G. Valero Jordana, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1.
            
            
               toteaa, että Ranskan tasavalta ei ole noudattanut direktiivin 91/271/ETY (1) 15 artiklan 4 kohdan mukaisia velvoitteitaan, koska se ei ole kuuden kuukauden kuluessa siitä vaatimuksesta, jonka komissio esitti 18.12.2000 toimittanut tietoja, jotka toimivaltaisten viranomaisten tai asianomaisten toimielinten oli hankittava 31.12.1999 mennessä tämän direktiivin 15 artiklassa hyväksytyn päästöjen ja jätevesilietteen tarkkailun puitteissa, siltä osin kuin on kyse taajamista, joita varten määräpäivä oli 31.12.1998,
            
         
               2.
            
            
               velvoittaa Ranskan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Ranskan tasavalta ei ole noudattanut velvollisuuttaan toimittaa komissiolle tietoja, jotka koskevat 31.12.1999 vallinnutta tilannetta niiden taajamien vesien tarkkailusta, joita direktiivissä vahvistettu ensimmäinen määräpäivä koski, toisin sanoen taajamista, joiden ”avl” (asukasvastineluku) on suurempi kuin 10 000 yksikköä, jotka johtavat vetensä vesistöihin, joita pidetään ”haavoittumiselle alttiina alueina”.
   
      (1)  Yhdyskuntajätevesien käsittelystä 21 päivänä toukokuuta 1991 annettu neuvoston direktiivi 91/271/ETY (EYVL L 135, 30.5.1991, s. 40).